Entrevista a Daniel Turp: “A UE xa admitiu hai anos estados que obtiveron a súa independencia a través de procesos e referendos considerados ilegais” - CIG: Confederación Intersindical Galega\nEntrevista a Daniel Turp: “A UE xa admitiu hai anos estados que obtiveron a súa independencia a través de procesos e referendos considerados ilegais”\nMarina Reig - 22 Set 2017\nCando en 1995 o Quebec tivo a oportunidade de decidir a súa pertenza ou non a Canadá todo estaba bastante preparado para o día seguinte. Fíxose moito traballo prevendo o escenario da independencia. En Catalunya aínda se está máis preparado\nÉ ilegal o referendo?\nEn primeiro lugar hai que entender que a xustificación da ilegalidade provén do concepto «indisolubilidade de España» que aparece na Constitución Española pero este sobre todo tamén é un texto que referenda e garante a democracia. É por este motivo polo que se podería interpretar que o dereito a decidir, que se deriva desta garantía de democracia, ten cabida na actual Constitución. Por outra banda, non podemos obviar que España ten subscritos tratados internacionais que se refiren ao dereito á autodeterminación e, sendo de aplicación superior á Constitución, deberían cubrir o dereito a decidir do pobo catalán.\nPero cren que polo de agora se podería contar co recoñecemento internacional do referendo?\nÉ certo que de momento Europa está seguindo as actitudes do goberno español desde a comodidade de dicir que é a legalidade constitucional a que determinará o apoio da Unión Europea aos resultados do referendo. Pero tamén comezan a percibirse indicios de que non lles será tan doado adoptar unha posición chamémoslle «neutra» ou a favor do goberno español vendo por unha banda a mobilización catalá e pola outra os esforzos case antidemocráticos que se están facendo para deter as urnas. Un exemplo son as declaracións de Juncker afirmando que se respectarían os resultados do referendo. Aínda que se poden ler de moitos xeitos, non contiñan a palabra «ilegal» e en cambio si falaba de que había que dar importancia ao feito do referendo en si mesmo. Ademais, é importante ter presente que a UE xa admitiu hai anos estados que obtiveron a súa independencia a través de procesos e referendos cualificados e considerados ilegais polos gobernos dos países dos que se desconectaban. Os países Bálticos.\nCal é o límite de participación que segundo vostede lexitimaría o resultado do referendo?\nA participación será seguramente o eixe en torno ao cal virarán as posicións e os xestos dos diferentes actores do proceso e do referendo. E aínda que se criticou o feito de que a lei catalá do referendo de autodeterminación non explicita ningún mínimo de participación para olexitimar, a gran maioría de leis deste tipo, promulgadas noutros países, tampouco contiñan este elemento. Hai que ter tamén en conta que se trata dunha situación moi especial, xa que temos un goberno e uns partidos políticos que non están facendo campaña polo Non, senón que directamente fan campaña contra a participación, dando instrucións para que non se exerza o dereito a decidir. Nestas circunstancias considero que os ausentes errarán e xa que logo o resultado, sexa, cal sexa será lexítimo.\nE por que pensa que o goberno español non permite que o pobo catalán decida?\nDescoñezo as razóns fundamentais pero o que están transmiten xira en torno á importancia da unidade de España e esta non pode ser erixida como o ben en si mesmo cando unha gran parte da súa poboación non se sente parte desta unidade. Só había que estar aquí pola Diada para percibir as angueiras dunha boa parte do pobo catalán de se gobernaren. Non se pode ser un país cunha parte do pobo que non dá xa o seu consentimento a ser gobernado.\nPero e o día despois que? Que pode acontecer o 2-O?\nCando en 1995 o Quebec tivo a oportunidade de decidir a súa pertenza ou non a Canadá todo estaba bastante preparado para o día seguinte. Fíxose moito traballo prevendo o escenario da independencia. E pódovos asegurar que aquí en Catalunya aínda se está máis preparado. O feito de que non sexa visíbel ten unha razón obviamente política por parte dos non-partidarios do referendo e tamén de estratexia obrigada polo acoso ao que está sometido o goberno por parte de Madrid. Non temos aínda ningún estudo comparado sobre como se fan as transicións pero hai exemplos aquí mesmo en Europa de desconexións ou separacións de países que non o querían permitir nunha primeira instancia.\nSe fose parlamentario ou alcalde aquí como viviría o feito de poñer a súa vida persoal na ilegalidade?\nDe ningún xeito consideraría que estivese en situación ilegal senón dentro doutra legalidade: a legalidade catalá. Fálase moito de desobediencia pero eu diríalle que é obediencia a unha lei, aprobada polo Parlamento. Obediencia a outra legalidade.\n[Entrevista tirada do sitio web catalán Setembre, do 18 de setembro de 2017]


OS SOCIALISTAS RECLAMAN A DIMISIÓN DO CONSELLEIRO DE SANIDADE POLO FALECEMENTO DUN PACIENTE NO PAC DA ESTRADA - Xornal Galicia\nOS SOCIALISTAS RECLAMAN A DIMISIÓN DO CONSELLEIRO DE SANIDADE POLO FALECEMENTO DUN PACIENTE NO PAC DA ESTRADA\n12 Septiembre 2018 657 votos\nO portavoz de Sanidade do Grupo Socialista, Julio Torrado, reclamou hoxe a dimisión do conselleiro de Sanidade logo do falecemento dun paciente ás portas do Punto de Atención Continuada da Estrada o pasado 4 de agosto cando o único equipo médico atopábase ausente por ter que atender unha emerxencia.\nTorrado presentou unha pregunta oral no Pleno do Parlamento na que lle esixiu que “deixe a Consellería: gañaríamos un bo médico, pero non perderemos un bo conselleiro”. O responsable socialista acusouno de preocuparse máis de “escabullirse” que de “resolver a situación dalgúns PACs de Galicia que quedan cun só equipo.\nAdvertiu que esta situación “pode volver pasar” logo de constatar que “non tomaron ningunha medida” e esixiulle que explique “por que había un só equipo na Estrada, por que non era a primeira vez, por que ocorre en mais PACs” de Galicia. Esixiulle ao conselleiro que garanta que “non houbo esta fin de semana outros PACs na mesma situación” e que “o da Estrada non tivera nunca antes ese problema”.\nO parlamentario socialista sinalou que “non foi un accidente impredecible”, e lembrou a alarma dos profesionais sanitarios aos que “botaron das xuntanzas que quixeron ter con vostede”, logo de que o conselleiro se negara a recibilos. Lembrou que o propio Grupo Socialista advertira en marzo que había PACs baleiros de persoal porque atendían a poboacións moi amplas cun só equipo que tiña que facer saídas”.


Visita guiada o Museo Etnoludico de Galicia\nO Museo Etnolúdico de Galicia (MELGA) é unha institución museolóxica de carácter permanente que ten como misión fundamental a conservación, investigación e difusión do patrimonio cultural galego relacionado co xogo tradicional, co deporte tradicional e coa historia do xoguete. Nel tamén se mostran obxectos e pezas de grande interese, procedentes de España e de pobos e rexións da xeografía mundial. MÁIS INFORMACIÓN\nDespois do museo propoñemos un xantar no restaurante A Pesqueira (Ponteceso) e varias visitas pola tarde: Monte Branco, Casa Pondal e/ou Dolmen de Dombate. O prezo do restaurante é:\n· Prezo adulto: 9.00 €\n· Prezo nen@: 5.00/7.00 €\nA visita do Museo durará sobre 2:30 horas e a entrada por persoa é de 3.00 € (este prezo pode reducirse no caso de asistir máis de 25 persoas).\nA actividade vai dirixida a tod@s @s soci@s da Asociación. É imprescindible anotarse na Secretaría da Asociación antes do 6 de marzo e realizar o pago da entrada da visita ao Museo Etnolúdico de Galicia.\nNo caso de asistir á comida e ás visitas da tarde, deberán realizar o pago da mesma antes do 6 de marzo, ao igual que a Visita do Museo.\nAnótate e divírtete con Xacarandaina!!


Diagnóstico ó monte veciñal galego: dous mundos, o atlántico e o interior - Campo Galego\nInicio / Forestal / Diagnóstico ó monte veciñal galego: dous mundos, o atlántico e o interior\nMedio Rural presenta un anuario de estatística forestal que permite unha análise da actividade e perspectivas dos 19 Distritos Forestais de Galicia\nCampo Galego - 19/06/2019\nCampo Galego 19/06/2019 8:14 p.m.\nOs principais datos do monte galego aparecen recollidos nun anuario de estatística forestal que vén de presentar a Consellería do Medio Rural. O traballo, que analiza cuestións como as cortas anuais ou a actividade dos montes de xestión pública, ofrece unha completa radiografía dos montes veciñais galegos, que ocupan un terzo da superficie forestal da comunidade, 664.000 hectáreas sobre un total de 2 millóns de hectáreas. A primeira conclusión que deixan os datos é a gran diversidade que existe nos montes veciñais, cunha fenda clara entre as comunidades do Eixo Atlántico e as do interior de Lugo e Ourense.\nO anuario sinala que en Galicia existen 2.994 comunidades que xestionan un total de 3.312 montes veciñais. Cada comunidade manexa unha media de 221 hectáreas, ten 44 comuneiros e, no caso das comunidades que presentan as súas contas anualmente, xeran uns ingresos anuais duns 44.500 euros. Esa é a media, pero se se desagregan os datos por provincias, as diferencias son significativas.\nUn 40% das comunidades incumpre a obriga de presentar as contas anuais, con indicación dos investimentos realizados no monte\nO primeiro gran asunto a ter en conta é a actividade das comunidades de montes existentes. A Xunta ten identificado que un 40% das comunidades de montes incumpren as súas obrigas administrativas, o que pode ser indicador de carencias de xestión ou da falta de actividade do monte veciñal. O principal problema radica en Ourense, onde máis da metade das comunidades de montes, un 52%, incumpren as súas obrigas administrativas, ben por non presentar as súas contas anualmente, con indicación dos reinvestimentos realizados, ben por non ter comunicada en tempo a renovación da xunta reitora ou o censo actualizado de comuneiros.\nEn Lugo, a porcentaxe de incumprimentos é tamén elevada, dun 46%, en tanto que no Eixo Atlántico, Pontevedra quédase nun 18,3% e A Coruña, a provincia con menor peso dos montes veciñais, nun 27% de incumprimentos.\nO segundo dato a ter en conta é o número de comuneiros medio. En Pontevedra é de 83 comuneiros, pero en Lugo non chegan nin a unha terceira parte, 25; cunha situación similar en Ourense, onde a media é de 33; estando A Coruña nunha posición intermedia con 54.\nEn Ancares – A Fonsagrada, con 284 comunidades, a media de comuneiros por monte é de 7 persoas\nSe a comparación se fai por Distritos Forestais, as diferencias son aínda máis significativas. En Vigo – Baixo Miño, a media de comuneiros é de 147, pero nos Ancares – A Fonsagrada, un Distrito con 284 comunidades de montes, a media é de 7 persoas comuneiras.\nEntre as 1.790 comunidades de montes que presentan as súas contas anualmente, os datos medios de ingresos revelan tamén maiores ingresos nas comunidades de montes de Pontevedra, que chegan ós 77.000 euros de media por comunidade, en tanto Ourense e Lugo quédanse por baixo de 30.000 e A Coruña ronda os 20.000, segundo os datos do anuario de estatística forestal, que se presentou hoxe na Comisión de Agricultura do Parlamento e que estará dispoñible nos próximos días na web da Consellería.\nQue futuro lles espera ás comunidades de montes do interior galego? É unha cuestión por resolver\nAsí as cousas, os datos constatan as diferenzas entre un interior despoboado e envellecido, con menor actividade económica no monte, e un Eixo Atlántico con maior actividade e maior poboación implicada nas comunidades. Que futuro lle espera ás comunidades de montes do interior galego?. É unha cuestión por resolver, sobre todo cando a Xunta ten intención de abandonar progresivamente a xestión pública que mantén en parte dos montes veciñais.\nA Administración galega xestiona arredor de 275.000 hectáreas de montes por medio de convenios que mantén principalmente con comunidades veciñais, pero a súa intención ó longo dos próximos anos é ir desvinculándose de boa parte das comunidades, mantendo só a xestión dunhas 100.000 – 120.000 hectáreas, principalmente en comunidades descapitalizadas e con montes protectores, pouco produtivos.\nBaroña, a comunidade de montes que implica ós seus veciños


Otkargo - Un axudante para coidar do seu fillo-Noticias e eventos-Transport Delight (Changzhou) Ebike Co., LTD\nOtkargo: un asistente para coidar do seu fillo\nTempo: 2021-04-27 Golpea : 7\nHoxe en día, cada vez hai máis familiares que teñen un segundo fillo. A bicicleta normal podería satisfacer as necesidades diarias da familia que ten un fillo. A bicicleta de carga sae para resolver o problema de que a nai quere sacar a dous fillos.\nCo deseño de carga frontal, podemos facer axustes. Engade asento e cinto na caixa dianteira, hai un espazo para dous nenos. No pasado, a nai só podía levar un fillo para montar. Agora hai dous nenos dispoñibles. O asento é o suficientemente grande para os nenos menores de 10 anos.\nAs bicicletas eléctricas son máis seguras que as bicicletas ou as motos e comezan a usar baterías de litio máis limpas. Os ebikes de carga son a mellor opción. Ecargo é máis fácil de arrincar que a bicicleta común e tamén pode funcionar máis rápido que os comúns; cando sube pola pendente pode aforrar enerxía entre un 20% e un 30%.\nOtkargo é o mellor axudante para viaxes familiares a curta distancia.\nPRÓXIMO: Cargobike está cambiando o mundo


Pleno Municipal de maio do 2010 | BNG Ribeira\nlunes, 31 mayo 2010 lunes, 10 junio 2013 - Deja un comentario\nNo Pleno Ordinario do Concello de Ribeira do vindeiro luns, día 31 de maio, debateranse un importante número de iniciativas presentadas polo BNG: 6 mocións e numerosas solicitudes. Cabe indicar que, por unha cuestión organizativa, está limitado o número de mocións a presentar por cada grupo municipal. En concreto ao BNG correspóndenos un máximo de 6, tantas como concelleiros e concelleiras ten o BNG. Lembramos que os plenos son públicos e poden asistir todas aquelas persoas que o desexen.\n1.- Substitución de canalizacións de auga de fibrocemento\n2.- Dotación dunha circunvalación a Ribeira dende a Autovía até o peirao\n3.- Instalación dun reemisor das canles de TDT de ámbito local e comarcal\n5.- Recortes sociales\n6.- Melloras na Unidade de Atención a Drogodependencia (UAD) de Ribeira


Sala Nasa: 15 HORAS X 15 ANOS - Malmequer\nSala Nasa: 15 HORAS X 15 ANOS\nSábado 22 de setembro, de 12:00 da mañá a 03:00 da madrugada\nMaratón de 15 horas de espectáculos\nA NASA entra na madurez, deixa de ser unha sala alternativa para convertirse nun teatro para toda a cidadanía. E o queremos celebrar tamén cunha festa especial, abrindo as portas da sala á cidade e ás súas xentes, propias e alleas.\nE para demostrar a vitalidade dun proxecto que foi medrando coa participación de moitísima xente, o 22 de setembro abriremos as portas a partir das 12 da mañá cun espectáculo-maratón de 15 horas de duración que irá mudando a cara e os contidos cada 15 minutos. Unha festa que contará coa participación de moitos dos artistas que lle deron vida á sala durante estes quince anos: os Chévere, Mofa e Befa, Quico Cadaval, Berrobambán, Pistacatro, Carlos Santiago, Mónica García, Branca Cendán, Suso Alonso, Luis Tosar, Piti Sanz, César Mtnez. Goldi, Carlos Blanco, Kukas, Diego Anido, Marcos Ptt, Marta Pazos, Nut Teatro, Bacana, Clara Gayo, Uxia Senlle, Ugía Pedreira, Non Residentz, Ruxe Ruxe, Parto, Xacobe Martínez, A Última Rata, Samesugas, Toni Lomba & Elio dos Santos e tantos outros.\nUnha festa que tamén quere recoñecer a compañía de tantos e tantas tripulantas que, co seu apoio constante, axudaron a manter o rumbo desta nave.\nAntes que mirar cara atrás, preferimos enfrontarnos ao futuro. Pero os feitos están aí: desde 1992 a NASA é unha porta aberta á creación, ao encontro de artistas e espectadores, veñan de onde veñan. Un modelo alternativo de xestión cultural, liderado por artistas, sen ánimo de lucro, ben dimensionado e cunha viabilidade demostrada. Un centro de recursos artísticos independente, flexible e accesible a artistas novos e consagrados. E un proxecto de participación social, sempre atento ás preocupacións, aos conflictos e aos debates máis vivos da sociedade que nos tocou vivir. Máis de 2.000 días de actividade, 1.250 funcións de teatro, 445 concertos, decenas de proxeccións, festas, festivais, debates, exposicións... Máis de 4.000 artistas procedentes de Galiza, do resto de España e Portugal e doutros 18 países de Europa, América, Asia e África. E case 200.000 espectadores. Estes son os números. Pero o máis importante é a pegada que a NASA deixou en tanta xente e na cultura máis viva de Galiza.


GitHub reforza as regras para publicar os resultados da investigación de seguridade | Desde Linux\nGitHub lanzou unha serie de cambios nas regras, principalmente definindo a política en canto á localización de exploits e aos resultados da investigación de malwareasí como o cumprimento da actual lei de dereitos de autor dos EUA.\nNa publicación das novas actualizacións de políticas, mencionan que se centran na diferenza entre contido daniño activo, que non está permitido na plataforma, e código en repouso para apoiar a investigación de seguridade, que é benvido e recomendable.\nEstas actualizacións tamén se centran en eliminar a ambigüidade na forma en que usamos termos como "explotar", "malware" e "entrega" para promover a claridade das nosas expectativas e intencións. Abrimos unha solicitude de comentario público e invitamos a investigadores e desenvolvedores de seguridade a colaborar connosco nestas aclaracións e axudarnos a comprender mellor as necesidades da comunidade.\nEntre os cambios que podemos atopar, engadíronse as seguintes condicións ás regras de cumprimento da DMCA, ademais da prohibición de distribución anterior e que garante a instalación ou entrega de malware activo e exploits:\nProhibición explícita de colocar tecnoloxías no repositorio para eludir os medios técnicos de protección dereitos de autor, incluíndo claves de licenza, así como programas para xerar claves, omitir a verificación de claves e ampliar o período de traballo gratuíto.\nSobre isto cítase que se está a introducir o procedemento para presentar unha solicitude de eliminación do devandito código. O solicitante de eliminación deberá proporcionar detalles técnicos, coa declarada intención de presentar a solicitude de revisión antes do bloqueo.\nAo bloquear o repositorio, prometen proporcionar a posibilidade de exportar problemas e relacións públicas e ofrecer servizos xurídicos.\nOs cambios na política de exploit e malware reflicten críticas tras a eliminación de Microsoft dun prototipo de exploit de Microsoft Exchange usado para realizar ataques. As novas regras intentan separar explícitamente o contido perigoso usado para realizar ataques activos do código que acompaña a investigación de seguridade. Cambios feitos:\nNon só está prohibido atacar aos usuarios de GitHub publicar contido con exploits ou usar GitHub como vehículo de entrega de exploit, como era antes, pero tamén publica códigos e exploits maliciosos que acompañan aos ataques activos. En xeral, non está prohibido publicar exemplos de exploits desenvolvidos no curso de estudos de seguridade e que afecten a vulnerabilidades que xa se solucionaron, pero todo dependerá de como se interprete o termo "ataques activos".\nO mesmo ocorre con calquera outro código, por exemplo en C ++: nada impide que se compile e se execute na máquina atacada. Se se atopa un repositorio con devandito código, está previsto non eliminalo, senón pechar o acceso a el.\nAdemais disto, engadiuse:\nUnha cláusula que explica a posibilidade de presentar un recurso en caso de desacordo co bloqueo.\nUn requisito para os propietarios de repositorios que aloxan contido potencialmente perigoso como parte da investigación de seguridade. A presenza dese contido debe mencionarse de xeito explícito ao comezo do ficheiro README.md e os datos de contacto para a comunicación deben proporcionarse no ficheiro SECURITY.md.\nAfírmase que GitHub xeralmente non elimina os exploits publicados xunto con estudos de seguridade para as vulnerabilidades xa reveladas (non o día 0), pero reserva a posibilidade de restrinxir o acceso se considera que aínda existe o risco de usar estes servizos reais e do mundo real. exploits attack O soporte de GitHub recibiu queixas sobre o uso de código para ataques.\nOs cambios aínda están en estado de borrador, dispoñibles para o seu debate durante 30 días.\nCamiño completo ao artigo: De Linux. » Novas » GitHub aplica as regras para publicar os resultados da investigación de seguridade


Menores saharauís ante a Subdelegación do Goberno coa subdelegada Maica Larriba\nMartes 7 de Agosto, 2018 ás 17:54 do Martes 7 de Agosto, 2018\n"Todos los niños saharauis queremos que nuestro país sea libre", así se expresaba unha das nenas saharauís que pasan o verán na provincia de Pontevedra a través do programa ' Vacacións en paz' na Subdelegación do Goberno. A asociación SOGAPS coa que colaboran numerosas familias en Galicia promove que se acollan estes menores, que se atopan en campamentos de refuxiados durante o resto do ano e que aproveitan estes meses para gozar duns días de diversión en diferentes puntos de Galicia e realizan revisións médicas.\nEste martes, a Subdelegación do Goberno recibía por primeira vez a estes nenos, que ían acompañados por familias de acollida e pola presidenta de SOGAPS, Maite Isla, que mostraba a súa satisfacción pola implicación que a subdelegada Maica Larriba manifestou cara á causa saharauí. A representante do Goberno en Pontevedra sinalou que ela seguira os acontecementos da descolonización do Sahara coa ferida profunda do dereito de autodeterminación dun pobo e para a Subdelegación era un orgullo abrir as portas do edificio a estes invitados especiais.\nOs ao redor de trinta menores que realizaron a visita regaláronlle á subdelegada unha planta cunha bandeira saharauí e Maica Larrriba contou a súa experiencia de convivencia en San Vicente do Grove cunha nena saharauí que pasou alí varios veráns e deixou unha "impronta profunda no corazón".\nEste verán, 147 menores con idades comprendidas entre os 4 e os 13 anos, procedentes dos campos de refuxiados de Tinduf (Alxeria) foron acollidos en concellos da provincia.\nA subdelegada axilizará trámites para atender menores do Magreb e da África Subsahariana\nDespedida dos menores saharauís que pasaron o verán en Bueu\nA corporación de Bueu recibe aos nenos saharauis do programa "Vacacións en paz"


CRÓNICAS DE ARTEIXO: xullo 2020\nPosted by Xabier Maceiras at 23:31 Ningún comentario:\nLa Voz de Galicia, 19 de agosto de 1899\nPosted by Xabier Maceiras at 07:28 Ningún comentario:\nAbofé que é ben curioso o paralelismo que gardan as traxectorias deportivas de Arsenio Iglesias e de Pedro Mosquera, dúas das principais figuras deportivas do Arteixo de antano e de hogano. Ben é sabido que o da Baiuca debutou coma futbolista profesional do R.C. Deportivo na tempada 1951/52, nunha época na que un bisavó de Pedro, Francisco Mosquera Calvete, era o alcalde do municipio arteixán. Andando no tempo, despois de defender tamén as camisetas do Sevilla, do Granada e do Oviedo, Iglesias adestraría a media ducia de equipos e ao seu querido Deportivo antes de poñer fin á súa carreira deportiva na campaña 1995/96, que foi cando ocupou o banco do Real Madrid. Quince anos máis tarde o destino encargaríase de que Mosquera, nado na Coruña o 21 de abril de 1988, iniciara a súa carreira profesional á inversa da realizada polo Raposo xa que primeiro debuta cos merengues na máxima categoría do fútbol español e posteriormente formaría parte do plantel do Deportivo, unha fichaxe que daría pé a que Pedro se convertera no herdeiro de Arsenio Iglesias ao ser o segundo arteixán que xogou co cadro herculino na Primeira División.\nMosquera co Real Madrid\nCando se lle pregunta que representa Arteixo na súa vida, non dubida en dicir: “Para min é o mellor. Pasei moito tempo nese lugar. Agás cando ía ao cole entre semana, case sempre estaba por alí. Considéroa a miña vila e alí teño os meus amigos”. Fillo da coruñesa María Luisa Parada Suárez e do arteixán Francisco Mosquera González, Pedro medrou xunto a seus irmáns Fernando e María dacabalo entre A Coruña e a casa dos seus avós de Morás, lugar no que escoitarían un feixe de anécdotas sobre a gasolineira que instalara nos anos sesenta en Vilarrodís o seu avó Fernando, e tamén ducias de contos sobre Francisco Mosquera Calvete e Aurelio Gonzalez Canedo, bisavós por parte paterna que foran alcaldes de Arteixo en varias ocasións (1).\nMosquera era un deses pícaros que vivían para o fútbol… “lembro que nas fins de semana, cando estaba na casa de Morás, despois de xantar, coa comida case na gorxa, xa estaba insistíndolle a meu pai para ir xogar. Tivo moita paciencia comigo”. En Morás o noso protagonista tamén descubriu a afección pola hípica. “Nese deporte aprendín moito. Debes coñecer o cabalo e ter disciplina á hora de coidalo e manexalo. Aos traballadores da instalación hípica de Morás lémbroos con moito agarimo. Ás veces paso por alí a saudalos. Son moi boa xente”.\nOs irmáns Mosquera Parada tamén pasarían moitos veráns da súa infancia na casa que a familia ten en Valcovo, lugar no que Pedro comezou a sentir verdadeira paixón por outro deporte: o surf. “Dende os catro anos xa facía bodyboard canda a miña cuadrilla, que era duns dez rapaces. Máis adiante paseime ao surf. A verdade é que durante o verán estabamos moitas horas horas metidos na auga”.\nO rapaz arteixán comeza a destacar no Santa María do Mar, club no que ingresara con seis anos. Naquela hora compaxinaba o fútbol con outro deporte que lle apaixoa: o hóckey sobre patíns. “O meu irmán xogaba a este deporte no colexio Santa María do Mar. Comecei a practicar a patinaxe cuns patíns vellos, mordidos pola miña cadela e nos que case non se movían as rodas. Dábaseme ben o hóckey. Quedamos terceiros nun campionato de España infantil”. Curiosamente, nesa etapa da súa vida co deporte do stick, Pedro comparte vestiario con Pablo Cancela quen, andando no tempo, chegaría a debutar no Liceo e coa selección española. Pablo é fillo do exporteiro do Dominicos Antonio Cancela e neto por parte materna do exfutbolista uruguaio Dagoberto Moll.\nE así foi a vida de Pedro Mosquera durante a infancia: fútbol, hípica, hóckey, surf...e máis fútbol! Aos nove anos o noso protagonista pasa ao Galicia Gaiteira, un equipo que gozaba dunha estructura máis sólida e no que tivo a fortuna de aprender baixo as ordes de Arsenio Iglesias cando o Raposo xa estaba retirado do fútbol de primeiro nivel. “Arsenio é unha icona para o deportivismo. Foi moi amigo de meus avós e compartín moitos momentos con el. De pequeno adestroume nas escolas deportivas do Galicia Gaiteira. Arsenio é un fenómeno”.\nPedro Mosquera e Arsenio Iglesias (Foto cedida por Pedro Mosquera)\nPedro entra a formar parte pouco despois das categorías inferiores do R.C. Deportivo da Coruña, conxunto co que xoga no coñecido torneo alevín de Brunete e, posteriormente, nun torneo internacional nas Canarias, onde realizou unha actuación moi boa e foi incluído no sete ideal da competición. Os dous torneos puxérono no escaparate, espertando o interese de varios dos grandes equipos europeos, caso do Milan, Arsenal, F.C. Barcelona e Real Madrid, que foi o club no que acabou fichando. “A miña nai dáballe moitísima pena que me marchara a Madrid con tan só 12 anos, ademais eu era o protexido da familia e non quería deixarme ir. Mais meu pai e meus irmáns sí que estaban ilusionados porque lles gustaba moito o fútbol, así que ao final apoiáronme todos para irme a Madrid… iso si, sempre coa condición de que continuara estudando e de que se non aprobaba todo, por moi bien que me fora no fútbol, tiña que volver a Coruña. Sempre me mantiveron cos pés na terra. Nunca me meteron paxariños na cabeza”.\nTras sobrevivir a todas as cribas do Real Madrid desde que chegara ao infantil con 12 anos anos, o primeiro éxito coa camiseta branca víveo na tempada 2005/06, cando gañou a Copa de Campións de Liga Xuvenil co equipo madridista. Mediapunta de gran técnica, con moi boa perna esquerda e gran disparo, un ano máis tarde Míchel dálle a alternativa co Real Madrid B, naquela hora equipo da Segunda División, nun partido que o filial madridista perde 4-0 en Valladolid. Habitual naquela altura da selección española sub-19, como tamén o fora anteriormente da sub-16 e sub-17, o arteixán xogaría tres partidos máis na división de prata durante aquel curso co filial merengue, que finalmente acabaría descendendo a Segunda B. Mosquera permacería tres campañas máis no Real Madrid B, do que chegaría a ser o capitán.\nDebut de Mosquera en Primeira División (marca.com)\nDurante a tempada 2009/10 o técnico do primeiro equipo, Manuel Pellegrini, convócao en varias ocasións, tanto en partidos de Primeira División como da Champions League. Nunha destas convocatorias estivera a piques de debutar en Primeira en Riazor contra o Deportivo. “Lembro que non debutei co Real Madrid xogando en Riazor por pouco. Estaba na banda á espera de poder entrar no campo, mais o árbitro asubiou o remate do encontro. Naquel partido estaban moitos amigos meus e a miña familia nas bancadas”. Tamén, unha convocatoria para a Champions co Madrid impediulle ir coa selección española sub-21. Finalmente, o 25 de marzo de 2010 chegaríalle o seu bautismo oficial co conxunto branco, nun partido de Liga ante o Xetafe no que tivo unha presencia testimonial, reemplazando a Xabi Alonso no último minuto.\nNunha época na que compaxina o fútbol cos seus estudos de Dereito na Universidade Complutense, carreira que finalizaría na Universidade Camilo José Cela de Madrid, en xullo de 2010 foi traspasado ao Xetafe, co que asina por catro tempadas reservándose o Real Madrid unha opción de recompra. No club azulón volve a coincidir con Míchel como adestrador. Participa en catorce partidos en Primeira na campaña 10/11 e na seguinte, ante a falla de oportunidades no Xetafe, regresa no mercado invernal en calidade de cedido ao Real Madrid B ata final do curso da man do Alberto Toril, adestrador que sería quen de facer ao seu equipo campión do grupo I da Segunda B. Este título outorgáballes aos brancos o dereito a xogar a fase de ascenso de campións, onde o filial madridista acadaría o ascenso á Segunda División tras derrotar ao Cádiz por un resultado global de 8-1, dous tantos obra de Mosquera.\nAs súas boas actuacións no filial válenlle para seguir cedido outra tempada co Madrid B, conxunto co que xoga 38 partidos en Segunda ao longo da campaña 2012/13 e anota tres goles (2). Pedro retorna ao Xetafe na tempada 2013/14, disputando 25 partidos en Primeira cos azulóns nos que realiza unha grande labor no centro do campo coas tarefas organizativas.\nEn xullo de 2014, co propósito de cubrir a máis que probable marcha de Javi Mázquez, co tempo futbolista do Granada e do Cosmos de Nova York, o Elxe asina contrato con Mosquera ata o 2017. O arteixán faría alí unha moi boa campaña chegando incluso a ser o capitán do equipo. En Elxe tamén marca o seu primeiro gol en Primeira División, tanto anotado na terceira xornada en Vallecas no triunfo por 2-3 do seu equipo diante do Rayo Vallecano. Mirando ao ceo, Pedro adicoulle ese primeiro gol en Primeira a súa nai María Luisa, falecida o 7 de maio de 2009, unha tráxica data que ao longo da súa carreira levaría marcada con números romanos nas súa botas.\nMosquera co Deportivo (13 fotos/Mero Barral)\nA causa do descenso administrativo do Elxe, o 26 de xullo do 2015 rescinde o seu contrato co equipo valenciano co que aínda lle quedaban dúas tempadas máis. Esta circunstancia fai que o xogador arteixán chegara libre ao Deportivo da Coruña co que asina ata o 2019. A primeira volta da campaña 2015/16 co cadro herculino é inmaculada, se cadra a mellor da súa carreira deportiva. Naquel momento o seu nome soaba para ir convocado coa selección española e incluso rexeita un ofertón do Valencia, que veu a por el disposto a pagar a cláusula de rescisión, cifrada en 4 millóns de euros. Porén, o centrocampista arteixán seguiría na Coruña ao serlle mellorado o contrato. Ademais, ao final daquela campaña, o 20 de mayo de 2016, Pedro xoga coa selección galega en Riazor un partido amigable contra Venezuela que terminou con empate a un gol.\nMosquera permanecería tres tempadas máis no conxunto deportivista: a 16/17 e a 17/18 en Primeira División, e a 18/19 en Segunda. Posteriormente, tras rescindir contrato co Deportivo, a Sociedade Deportiva Huesca anunciaba en agosto de 2019 a súa incorporación por dúas campañas, un equipo aragonés que viña de descender de Primeira e que, despois dun ano e con grande protagonismo do futbolista de Arteixo, volvía a estar entre os grandes ao remate da que pasará a historia como a tempada do COVID-19.\nLosada, Óscar/ Maceiras, Xabier. Pedro Mosquera, Revista O Dez, nº4. Verán 2017.\n(1).- Francisco seríao nos períodos 1936-1939; 1946-1953 e 1953-1955 e Aurelio en dúas ocasións, a primeira desde o 18 de marzo de 1953 ao 15 de outubro do mesmo ano e a segunda, desde o 20 de outubro de 1955 ata o 12 de decembro de 1956.\n(2).- Contra o Guadalaxara na xornada 6, o seu primeiro gol en Segunda; Vilarreal na xornada 22; e Hércules na 29.\nPosted by Xabier Maceiras at 22:50 Ningún comentario:\nPosted by Xabier Maceiras at 23:46 2 comentarios:


Nas cinsas, a sabedoría – O bico da néboa\nPublicado porO Bico da Néboa 13 Xuño 2020 13 Xuño 2020 Publicado enA Coruña,amor,empatía,liberdade,saúde,Sabedoría,silencio,verdade,vidaEtiquetas:esperanza,fracaso,insomnia,medo,pánico,perdón,Sabedoría,soidade\nCuando tocaba en los bares, un borracho me decía: “En las cenizas del fracaso, está la sabiduría”\nAMARAL, Robin Hood\nXénese 3: 17-19\nA Coruña, 10 de xuño de 2020\nEspértome de súpeto. O meu corazón late moi, moi rápido e sinto unha presión moi forte sobre os pulmóns. Todas as persoas principais da miña vida, todos os acontecementos da miña vida, todos os lugares da miña vida, inclusive os conceptos mesmos de vida e morte cruzan unha e outra vez a miña cabeza, sen parar. Pídovos perdón, pídovos perdón a todos. Por cada vez que estivestes mal por algo que eu fixen. Por cada vez que sufristes por algo que eu non fixen (xa, ás veces para ferirmos a alguén non precisamos facer nada, abonda coa nosa inercia). Pido perdón a min mesmo, polas veces que non tiven o valor de tomar a decisión certa, aínda que sabía perfectamente cal era. Pido perdón ás persoas que ofendín, deliberadamente ou non. Pido perdón á Nai Terra, porque, aínda que faga o posíbel para respectala, sei que eu tamén as veces a firo. Os meus nervios están a mil, non consigo ficar parado. Paréceme que estou a sufocar.\nPasouvos a vós tamén, algunhas veces, de sentirvos así? A min, nos últimos dez días, aconteceume moi a miúdo. Sostén o meu amigo Emanuele que é normal: por fin, acababa de chegar á cidade onde quería mudarme dende o 2012 e, antes de ter a posibilidade de explorala mellor, coñecer a outras persoas e, sobre todo, completar os trámites burocráticos, colleunos a pandemia. Fiquei meses pechado na casa, rodeado pola enfermidade, só, sen cobertura sanitaria, sen wifi, sen animais, sen balcón, sen xardín e totalmente dependente do smartphone no que atinxía calquera comunicación co exterior. Os sentidos ficaron sobrecargados e, ao rematar o período de confinamento total, as tensións emerxeron dun xeito bastante brutal. Ben, por moi desagradábeis que sexan estes momentos – e si que son, onte tiven que dar un millón de voltas arredor do Agra do Orzán para deixar que o ciclo se cumprise (e isto que vivo en Catro Camiños) – eles tamén teñen unha utilidade, desenvolven un papel específico: axudarnos a explorar en detalle as nosas fraxilidades, as nosas vulnerabilidades. Son experiencias que nos axudan a desposuírnos dos nosos “uniformes”, das “armaduras” que construímos arredor de nós para protexérmonos das ameazas.\nXa non hai escudos, non hai defensas. Somos nós, ante o noso ser, imperfectamente, humanos. Moita xente díxome que son unha persoa forte ou valente. Honestamente, sempre me custou entender a razón desta afirmación: non me considero unha persoa particularmente forte. Valente, tampouco. Porén, nestes momentos os conceptos mesmos de “forza” e “valor” parecen carecer de sentido. Son eu, ante a miña mortalidade. Xa non son Enrico, xa non son home, xa non son xenovés, italiano, europeo, fan do heavy metal, progresista, vegano, doutor en lingüística, etc. Son soamente un ser humano, mortal como os demais, como calquera forma de vida. Vexo as outras persoas e vexo o meu reflexo en cada unha delas. Detrás das caras, detrás das olladas, detrás de xestos e palabras, hai un ser capaz de padecer sufrimentos, coma min. Cada persoa ten a súa historia e o seu xeito de ser. Non hai dúas iguais. Con todo, todos temos algo en común: somos mortais, pequenos ladrillos nunha parede que non se para de construír. Queremos sentirnos importantes e especiais mais, gústenos ou non, somos peóns transitorios na galaxia da existencia.\nAo familiarizármonos coa nosa debilidade, podemos vernos polo imperfectos que somos. Claro, chegarmos a tocar o noso corazón pode facer mal, moi mal, como verter sal nunha ferida. Porén, pode ser unha experiencia liberatoria, pode axudarnos a separarnos das nosas armaduras. Pódenos axudar a ser, realmente, nós, a deixar dun lado os esquemas que aprendemos dende a primeira infancia. E, sobre todo, a deixar de poñernos a nós mesmos no centro do mundo e ver as cousas dende unha perspectiva distinta. Por exemplo: un perfecto descoñecido séntase na nosa mesa no bar e comeza a falarnos da súa vida, dun xeito casual, desconectado e involúcranos nunha conversa que seguramente non vai chegar a ningunha parte. Poñémonos molestos? Percibímola como unha violación do noso espazo persoal? Probabelmente, si. Porén, por unha vez, intentemos cambiar a perspectiva: e se fose, na verdade, nada máis que a solicitude de axuda dunha persoa que non ten a ninguén que a escoite? Seguiriamos a sentirnos molestos por esa hora de conversa? Quizais en lugar de malgastar o noso tempo, estamos a investilo en axudar a unha persoa a sentir que, por unha vez, alguén non a ignora. Quizais nas cinsas da vulnerabilidade, do sentido de derrota, de fracaso, da enfermidade, da impermanencia, podemos aprender a empatía e achegarnos, aínda que só un pouquiño, á sabedoría.


"A dieta vexetariana, se é variada e completa, é válida para todas as etapas da vida" | Revista\n“A dieta vexetariana, se é variada e completa, é válida para todas as etapas da vida”\nDavid Román, Presidente da Unión de Vexetarianos de España (UVE) : "A dieta vexetariana, se é variada e completa, é válida para todas as etapas da vida"\nDavid Román é vexetariano dende hai 24 anos e vegano dende hai 16. Membro activo da Unión Vexetariana Internacional (IVU) e coautor do libro A dieta ética, preside a Unión de Vexetarianos de España (UVE), unha asociación sen ánimo de lucro na que converxen outras asociacións, empresas e persoas que se interesan na promoción do vexetarianismo como un modo de alimentación e de vida. "As razóns para facerse vexetariano van dende a nutrición e a saúde, ata a ética e a defensa dos dereitos dos animais", sinala para ilustrar que este colectivo está integrado por "persoas moi diferentes" que, non obstante, atopan un punto común: a dieta.\nExiste máis dunha razón para ser vexetariano?\nSi. A busca dunha alimentación saudable é unha delas, pero non a única, xa que non todas as persoas se fan vexetarianas polas vantaxes nutricionais que leva consigo. Algunhas fano por ética, por motivos ambientais ou por unha suma destes factores. En calquera caso, os nutricionistas e os expertos en medicina e saúde sinalan que a dieta vexetariana pode achegar unha serie de vantaxes para o organismo. Os seus beneficios demostráronse en diversos estudos.\nE como se conxugan as distintas vertentes nunha mesma asociación?\nNa UVE existen diferentes puntos de vista. Algunhas persoas son máis estritas ca outras. Hai quen admite a inxestión de lácteos e ovos, quen exclúe todos os alimentos de orixe animal da súa dieta e, tamén, quen prescinde de todos os produtos que procedan de animais, aínda que non sexan para alimentación. Por iso, o importante para nós é centrarnos naquilo que temos en común, en promover a unión e o respecto, aínda que teñamos posturas diferentes.\nHai prexuízos sobre as persoas vexetarianas?\nQuizais o estereotipo máis habitual é o do “ecoloxista hippy”, pero creo que na sociedade española xa se superou. É certo que hai quince ou vinte anos si se podía atopar ese perfil, pero na actualidade os vexetarianos non respondemos a esa imaxe, senón a persoas con formación universitaria e cun nivel socioeconómico medio-alto. No colectivo vexetariano é máis doado atopar xente que coida a súa saúde e benestar, ou que está comprometida con causas sociais e éticas, ca un hippy. A noción da personaxe alternativa quedou como algo anecdótico hoxe en día.\nA sociedade acompaña este cambio?\nA sociedade evolucionou cos anos. Hai unha década, ninguén sabía que significaba a palabra “vegano”. Agora xa non é algo raro, senón unha opción máis entre moitas outras. Por fortuna, cada vez hai máis lugares onde se poden comer menús vexetarianos. Malia que o camiño é longo, nos avións, nos restaurantes e nas grandes cidades pódense pedir pratos unicamente vexetais sen pasar polo bochorno de que te miren con estrañeza.\nQue aspectos quedan por mellorar?\nPor un lado, a normalización social do vexetarianismo. Por outro, os prexuízos nutricionais. Aínda hai persoas que perciben que a dieta vexetariana é incompleta, ou que pode ocasionar problemas. Este é un prexuízo moi arraigado que se traduce tamén na inseguridade dos que se inician nos hábitos vexetarianos. Un dos labores da nosa asociación é despexar esas dúbidas, ofrecer apoio e información ao respecto.\nAs reticencias apóianse en que esta dieta suprime un grupo de alimentos.\nSi, pero esa idea baséase en que a carne é imprescindible para nós, e isto é un mito. É máis propio do corpo humano alimentarse de vexetais ca facelo de carne e graxas saturadas de orixe animal. Está demostrado que, cunha dieta variada de alimentos vexetais, a alimentación pode ser completa e mesmo máis saudable.\nNós consideramos que si, que o corpo humano é perfectamente apto para iso. Nalgún momento circulou a teoría de que algúns grupos sanguíneos non toleran ben unha dieta exenta de carne, pero estas son posicións que non están demostradas nin avaladas cientificamente. Non existe un estudo rigoroso que nos diga que hai persoas que necesitan comer carne. En cambio, o que nos din os nutricionistas é que a dieta vexetariana é válida para calquera etapa da vida.\nTamén para os nenos?\nPor suposto. Obviamente, hai que facer un seguimento máis próximo e detallado da alimentación e reforzar algúns puntos que poderían quedar no aire. O papel do pediatra é fundamental e, se vemos que hai algún problema de crecemento, hai que revisalo. Somos moitos os pais cuxos fillos creceron e crecen ben cunha dieta 100 % vexetariana, sen lácteos nin ovos.\nHai algún alimento que subliñaría como de maior interese para o colectivo vexetariano?\nA soia, que tamén ten grande aceptación na poboación en xeral. É un alimento rico en proteínas e, sobre todo, é moi versátil. Achega variedade nunha mesa vexetariana, algo que resulta de grande axuda cando hai nenos. Coa soia prodúcense moitos substitutos de produtos cárnicos, como salchichas ou hamburguesas, e tamén é moi consumida por persoas con intolerancia á lactosa. Non obstante, máis ca buscar un alimento especial ou “milagroso”, o importante é o conxunto da dieta. Para que a alimentación sexa equilibrada e saudable, a dieta vexetariana ha de ser variada e debe basearse en alimentos frescos, integrais, froitas, verduras, legumes e froitos secos.


Baiona Consciente » educaciÃ³n\nA esquizofrenia coma forma de poder\n12 de Setembro del 2009 6 Comentarios\nLendo as afirmacións da Conselleira Beatriz Mato somentes podemos concluir que o Señor Núñez Feijoó non debe recortar gastos en asistencia psicolóxica aos diputados autonómicos. Nun país onde as señas de identidade se ven como algo malo, no que se cren as mentiras inventadas nas internet antes que a comprobación dos feitos in situ e onde o emprego do termo Galicia, Galiza ou como demo se diga son un estigma, somentes pode campar a diglosia coma seña de identidade.\nÉse país existe i é a terra dos galegos. Si algún diputado do BNG criticase que unha escola española levase unha bandeira de España, ¿qué venas a piques de estoupar veríamos? O peor que se pode facer co fanatismo é darlle poder e iso nos acaba de suceder. Continua leyendo »\n27 de Xaneiro del 2009 5 Comentarios\nHoxe o Faro de Vigo relátanos a espeluznante experiencia da democracia mal levada. Porque hai veces que se demostra que ceder o poder de decisión ao pobo xera imperfeccións que deberían atallarse con educación. Esa Educación para a Cidadanía que as faccións máis ultradereitistas rexeitan non pode ser máis que un instrumento para o civismo dos nosos fillos. Continua leyendo »\n¡¡Corta o tema, *oder!!\n16 de Xaneiro del 2009 4 Comentarios\nGrazas á iniciativa nacionalista , e nunca nos cansaremos de reseñalo, da Radio BNG escoitamos novamente o pasado Pleno e non podemos máis que falar do incidente vergonzante que sucedeu. O máis lamentable é que non é a primeira vez que sucede. O feito diferencial e que merece especial recoñecemento é que desta vez o señor Alcalde, cun xesto que lle honra, rectificou a tempo. Continua leyendo »\nSeguridade, por petición popular\n11 de Novembro del 2008 14 Comentarios\nLevaba maria moito tempo demandando a nosa atención sobre a seguridade ao redor dos colexios e xa vai sendo hora de elevar esta preocupación a categoría de problema municipal de recoñecida importancia. Porque non lle falta razón á nosa Consciente Baionesa máis activa, á que varias veces temos pensado que será unha digna sucesora do noso traballo. Continua leyendo »


Revolta Irmandinha: Wallerstein: "Veñen anos de incertidume e caos mundial"\nWallerstein: "Veñen anos de incertidume e caos mundial"\nImmanuel Wallerstein. Artigo tirado de Rebelión (aquí) e traducido por nós.\nO destacado académico das ciencias sociais, Immanuel Wallerstein, é un dos máis connotados expoñentes do pensamento crítico contemporáneo, e durante a súa recente visita a Ecuador ALAI conversou con el sobre a actual crise de débeda que golpea duramente a Estados Unidos e as súas consecuencias para os países emerxentes e América Latina.\nO investigador principal da Universidade de Yale considera que o dólar entrou nun proceso grave e irreversíbel de perda de valor como moeda de reserva mundial, subliñando que era "o último poder serio que mantiñan os Estados Unidos".\nWallerstein pensa que as diferentes medidas de emerxencia que se están implementando no seu país simplemente están a atrasar a bancarrota mundial. "Os danos son feitos concretos, a situación dos Estados Unidos é grave e non é recuperábel", recalca.\nEstima que o desenlace ocorrerá dentro de dous ou tres anos, con resultados caóticos para o sistema mundial porque "non haberá unha moeda de reserva internacional" e tampouco existen condicións para que outra moeda poida ocupar ese rol. Entón co fin do dólar como reserva mundial "van existir cinco, seis ou sete moedas importantes, unha situación caótica porque haberá fluctuaciones enormes continuas".\n"Nin os gobernos nin as firmas transnacionales, nin os mega-bancos, nin os individuos saberán que facer. Unha incerteza enorme paralizará o mundo, especialmente aos inversionistas", advirte o académico estadounidense.\nMentres isto ocorre nun nivel macro da economía estadounidense, paralelamente tamén nun plano máis local veñen producindo serios problemas económicos. "Comunidades urbanas pequenas están a entrar á bancarrota e por exemplo non poden pagar as xubilacións", indica o científico social.\nO investigador considera que no seu país a clase media é a máis afectada porque dun día a outro as familias perden posición e os traballadores que perderon o seu emprego non poden achar outro posto, especialmente as persoas entre 40 e 60 anos, chegando mesmo a perder as súas casas. É unha situación que actualmente non ten solución e non se observa posibilidade de atopar unha válvula de escape.\nAdemais, Wallerstein sinala que "a situación en Estados Unidos vai empeorar porque se vai a eliminar a posibilidade que o goberno sosteña gastos necesarios neste momento, creándose unha situación peor que a actual. A fantasía do Tea Party está a levar a Estados Unidos e a consecuencia a todo o mundo en dirección dun crac".\nTendo en conta estas consideracións o prognóstico do teórico estadounidense para os próximos anos é bastante pesimista. "Eu vexo guerras civís en múltiples países do norte, sobre todo en Estados Unidos onde a situación é moito peor que en Europa occidental, aínda que alá tamén hai posibilidades de guerra porque hai un límite até o cal a xente ordinaria acepta a degradación das súas posibilidades".\nChina e países emerxentes\nAnte a crise de Estados Unidos e Europa os países emerxentes polo momento parecen vivir ben, con todo, desde o punto de vista de Wallerstein, esconden unha falsa realidade porque todos estamos nunha mesma canastra.\nTendo en conta que China é o principal tedor de bonos estadounidenses, ese país afronta unha disxuntiva moi delicada. Wallerstein considera que se por unha banda "deixa de comprar bonos de Estados Unidos vai perder a oportunidade de colocar produtos chineses nese mercado, un problema moi serio para a China. Ao mesmo tempo, cando o dólar perda a súa posición relativa ás outras moedas os seus bonos non van valer moito".\nEntón, China está a arriscarse a perder enormemente tanto se se retira ou se continúa no mercado de bonos estadounidenses. Fronte a esta situación considera que "o máis probable é que a China se vaia retirando aos poucos". Xustamente o problema está en determinar cando é o momento perfecto para deter os investimentos, o cal é imposíbel de sinalar porque se o soubésemos seriamos todos ricos, agrega o investigador.\nAdemais deste serio problema que afronta China, explica que o país asiático atravesa por unha situación moi fráxil desde o punto de vista da súa economía interna, "porque os bancos chineses están na mesma situación que os bancos estadounidenses fai dous ou tres anos". Así mesmo, a inflación limita posibilidades a China e a outros países emerxentes como, por exemplo, a Brasil.\nNeste contexto considera que os países emerxentes, e no caso de Suramérica a Unasur, deberán achar os mecanismos dun "proteccionismo a curto prazo a fin de minimizar os danos que serán para todo o mundo. Non haberá países que escaparán dos danos pero serán máis grandes para uns que para outros".\nPreguntado sobre a construción dunha nova arquitectura financeira rexional, con iniciativas como o Banco do Sur ou dunha moeda rexional como o Sucre, o académico valorou positivamente esas posibilidades para os pobos de América do Sur. "A creación eventual dunha moeda verdadeira común será un elemento de forza económica nesta situación". Nese sentido citou como exemplo que a pesar das dificultades en Europa co euro, a decisión de salvagardar a moeda común "vai permitirlles unha posición política importante".\nFinalmente, como unha mensaxe para América Latina convidou a continuar coa reflexión sobre a necesidade de garantir alimentos suficientes para o seu pobo, auga para o seu pobo, enerxía para o seu pobo, como cuestións mínimas e esenciais que deben facer todos os gobernos do Sur.\nEtiquetas: Brasil, caos, capitalismo, China, economia política, entrevistas, EUA, Eurolándia, hegemonia, Immanuel Wallerstein, Índia, Japom, Rússia, sistema-mundo, socialdemocracia


A empresa pública da EDAR de Bens acomete\nA empresa pública da EDAR de Bens acomete obras de reparación na planta\nAutor: Coruña Hoy / Fecha: Lun, 18/06/2018 - 00:35 / Etiquetas: concello da coruña, EDAR de Bens\nA empresa pública EDAR de Bens levará a cabo traballos de reparación na estación entre os días 20 e 22 de xuño para “solucionar os problemas que arrastra dende a súa posta en funcionamento en 2012”, relacionados co sistema de apertura e peche da comporta do emisario submarino. “Esta actuación realizase na fase de expulsión da auga tratada, polo que non afecta en ningún momento ao funcionamento da planta, que seguirá neste período depurando a auga con normalidade”, indica a concelleira de Medio Ambiente, María García.\nA estación depuradora presenta, dende a súa posta en servizo en 2012, problemas na comporta que pecha a entrada de auga dende o emisario submarino. “É fundamental solucionar esta eiva para o correcto procesamento das augas xa depuradas, algo que esperamos conseguir con esta actuación, da que se vai encargar a UTE construtora --conformada por Dragados e FPS-- que tamén asume o custo da obra,, xa que se considera que é unha eiva existente dende o principio”, indica García. O arranxo, que se fai en verán por se a época con menor volume de entrada de augas na depuradora, consiste en cambiar o sistema eléctrico de apertura e peche da comporta por un oleohidráulico.\nDebido a estes traballos, o Goberno local restrinxirá o baño entre os días 20 e 22 de xuño nas zonas máis próximas á EDAR de Bens.. A concelleira de Medio Ambiente, María García, sinala que “o Goberno local restrinxirá o acceso á auga nas áreas máis próxima á estación como medida de precaución, xa que a actuación non afecta á salubridade da auga”. “O proceso de depuración das augas farase como habitualmente, só cambiará a expulsión da mesma, que non se fará polo emisario submarino”, apunta. As zonas nas que non estará autorizado o baño, que non inclúen as praias urbanas da cidade, estarán sinalizadas durante o período que dure a restrición.\nEsta intervención realízase coa conformidade da Confederación Hidrográfica do Miño-Sil, administración propietaria das instalacións, e da xestora, a empresa pública Edar Bens, que validou a solución técnica e coordina os traballos de reparación coas tarefas cotiás de funcionamento da depuradora.


English Club | As Mariñas ADC\nMáis alÁ dos libros\nAprender a falar Inglés é a eterna materia pendente en toda España. Aprendemos gramática e vocabulario, e podemos dicir que cun gran nivel. Pero o problema ven á hora de entendelo e sobre todo de expresarnos oralmente, xa que non somos capaces de aplicar eses coñecementos nunha conversa. Con esta actividade pretendemos arranxar ese problema a través dunha ampla variedade de actividades divertidas e innovadoras onde os rapaces e rapazas falan en Inglés.\nTrátase dunha actividade impartida en Inglés na que os alumnos participantes entablan unha comunicación fluída durante o curso cun centro en UK, principalmente compartindo actividades a través dun blog e por vídeo conferencia, propiciando un intercambio lingüístico-cultural moi interesante en ambas direccións .\nÉ esencial para os/as alumnos entrar en contacto co Inglés nativo expresado por cativos da súa idade para unha correcta formación no idioma. Hoxe, a tecnoloxía ofrécenos esta posibilidade e é importante tamén que os/as rapaces e rapazas a saiban utilizar.\nPor suposto, tódalas actividades propostas teñen o carácter lúdico dunha actividade extraescolar.\nAdemais, o English Club ten un acordo de colaboración co Trinity College London no que se recoñece que nesta actividade preparamos ó alumnado para optar a un diploma oficial de este centro examinador. De feito, nos anos que levamos de colaboración, aprobaron o 100% de alumnos que se presentaron ós exames orais do Trinity.\nAlgunhas das actividades que se realizan son: video conferencias con UK, realización de murais educativos que despois os rapaces e rapazas explican en Inglés, gravación de curtas de cine en Inglés etc.\nOs resultados son claros: mellora da fluidez no Inglés falado, mellora na comprensión do mesmo, aumento de vocabulario e expresións tipicamente británicas etc. O profesorado de inglés dos distintos centros nos que está funcionando esta actividade é consciente desta melloría, e comentan o beneficioso que lles parece.\nDestacar que faremos distintas inmersións lingüísticas de fin de semana dentro de Galicia con distintas temáticas, onde a única lingua que se empregará será a inglesa.\nO English Club ten ampla experiencia en organizar inmersións lingüísticas dunha semana para o alumnado da súa sección de secundaria, xa que levan 8 anos viaxando a Londres para coñecer ós alumnos dos centros cós que xa tiveron relación durante o curso grazas ás video conferencias e ós blogs, visitar museos, etc. Ademais de coñecer a cidade divírtense na capital de UK.\nIgualmente, o alumnado de cursos máis avanzados fai inmersións lingüísticas de 15 días en Irlanda onde os nenos reciben clases de Inglés nunha escola especializada, realizan actividades deportivas e de artes, ademais de facer excursións por tódala costa Oeste da illa. Neste caso alóxanse con familias nativas.\nPor último, falar da sección máis cativa do English Club, o English Club Mini, que ofrece ós pequerrechos de infantil multitude de xogos, cancións, murais e actividades interactivas con monitores/as que lles falarán en Inglés tamén. Os pequerrechos están na idade de absorber coñecementos a montóns mentres se divirten, e eles tamén queren aprender Inglés!!


O delegado territorial da Xunta e o alcalde de Boqueixón piden solucións para a problemática de circulación no cruce de Lestedo - Concello de Boqueixón\nPublicada o 24 marzo 2018\nO delegado territorial da Xunta e o alcalde de Boqueixón piden solucións para a problemática de circulación no cruce de Lestedo\nO delegado territorial da Xunta, Ovidio Rodeiro, e o alcalde de Boqueixón, Manuel Fernández Munín, visitaron, xunto coa deputada, Marta González Vázquez, o cruce de Lestedo na N-525. O motivo foi amosarlle in situ á representante do Congreso pola Coruña a problemática existente nesta zona dende que se mudou a sinalización o pasado 19 de febreiro e que impide o acceso á estrada que vai ao Pico Sacro.\n“Foron numerosas as queixas dos veciños que agora se ven obrigados a realizar un cambio de sentido medio quilómetro máis adiante, cando antes podían acceder directamente”, explica Manuel Fernández Munín. Neste senso, tanto o rexedor coma o delegado territorial da Xunta por A Coruña instaron á deputada Marta González a buscar vías de solución a esta problemática. “Unha das posibles solucións sería construír unha rotonda neste cruce, de xeito que os vehículos tivesen acceso á estrada do Pico Sacro”, indica o rexedor.\nPola súa banda, a deputada no Congreso pola provincia de A Coruña comprometeuse a mediar ante o Ministerio de Fomento para incluír nos orzamentos do próximo exercicio o proxecto de construción dunha glorieta neste punto que solucione os problemas de acceso. Tanto Ovidio Rodeiro como Manuel Fernández agradeceron a boa disposición de Marta González para dar cumprimento ás demandas dos numerosos veciños que utilizan este cruce a diario.\nCon anterioridade, este cruce daba acceso tanto á estrada provincial que vai ao veciño concello de Vedra (á dereita en sentido Ourense) e, doutro lado, á que vai ao Pico Sacro. Tras a modificación da sinalización horizontal do pasado 19 de febreiro, impídese o xiro á esquerda, polo que os condutores que queren acceder a estrada do Pico Sacro, que tamén dá acceso a outras instalacións coma o campo de fútbol de Lestedo, vense obrigados a continuar durante medio quilómetro para poder realizar un cambio de sentido.


Lanchas e dornas - Librería Abrente\nVer carrito “La gamela gallega y la masseira portuguesa” se ha añadido a tu carrito.\nA estabilidade cultural e a morfoloxía das embarcacións na costa occidental de Galicia versión galega dunha obra de Mörling\nSKU: ABR0066 Category: Mar\tEtiquetas cultura mariñeira, Embarcacións, Staffan Mörling\nA finais do 2005 publicouseLanchas e dornas. A esta-bilidade cultural e a morfoloxía das embarcacións na costa occidental de Galicia versión galega dunha obra de Mörling que dous anos antes aparecera en inglés.\nEntre outros aspectos o autor analiza o valor identitario da dorna no mar da Arousa e na illa de Ons e o da lancha da Costa da Morte e doutras partes atlánticas. A obra acompáñase de esquemas e fotos deses barcos, xunto con fotos da vida en Ons A estabilidade cultural e a morfoloxía das embarcacións na costa occidental de Galicia.Neste estudo, documentase as razóns que fixeron que a dorna e a lancha xeiteira perviviesen máis tempo na actividade pesqueria que outras embarcacións galegas a finais da década dos oitenta do século XX.\nHumanidades, Mar La enciclopedia de los barcos 19,95€\nMar Manual de construcción amateur de barcos 23,00€\nLiteratura Tradicionales rumbo a Carril 15,00€\nMar A arte de navegar: A colección de Antonio Rama 10,00€\nMar, Novidades de Galicia Mar de Outes 20,00€\nMar El velero Galatea 32,00€


Código ÉticoMarea Atlántica2021-03-01T18:10:42+02:00\nEste documento de Código Ético foi aprobado na Marea Viva de 2020-21\nOs cargos electos da Marea Atlántica deben facer públicas as súas declaracións de bens, renda e, no seu caso, de patrimonio. Tamén se farán públicas ao abandonar o cargo.\nTodos estes datos deben ser publicados anualmente, incluíndo o balance de gastos e ingresos do Grupo Institucional.\nA web da Marea Atlántica recollerá o salario, a función e o currículo das persoas que ocupen postos de persoal de apoio mentres desempeñen a súa función. Esta información tamén estará presente, de ser posible, nas webs do Concello e das institucións nas que a Marea Atlántica estea presente.\nA limitación salarial vixente actualizarase, dentro do límite dos 40.000 euros brutos anuais definido no Código Ético, en función das cargas familiares, da variación do custo da vida e dos acordos resultantes da negociación salarial a nivel estatal, puidéndose aplicar medidas correctoras que eviten a discriminación salarial en materia de xénero. A táboa salarial resultante, que se adaptará ás competencias e responsabilidades asumidas por cada unha das persoas, deberá ser referendada pola Rede.\nEn ambos casos, cargos electos e eventuais que perciban un salario e cargos electos que só perciban indemnizacións por asistencia a órganos, estarán obrigadas a doar á Marea Atlántica o 5% destas compensacións.\nOs cargos electos e eventuais asumen o compromiso ético derivado dos principios da Marea Atlántica en cuestións relativas a todos os ámbitos da igualdade de xénero, feminismos, as diversidades, tanto funcionais como sexuais e étnicas, así como no que atinxe á igualdade, a sustentabilidade, a inclusión social, a economía social e innovación democrática.\nOs cargos públicos da Marea Atlántica comprométense a render contas periodicamente —de maneira presencial e virtual— diante da Marea Atlántica e da cidadanía, e a considerar a vontade popular expresada nos espazos de participación democrática que poidan articular no futuro, non só nos que existen na actualidade. Dita rendición de contas realizarase de xeito ordinario con carácter semestral e de forma extraordinaria cando esta veña motivada.\nAs persoas representantes da Marea Atlántica comprométense tamén a poñer todos os medios posibles para garantir a participación da cidadanía nas decisións relevantes que afecten a esta.\nTanto eventuais coma electas empregarán o diálogo, a argumentación, a escoita activa e o debate de ideas, tanto en campaña electoral como no exercicio das súas responsabilidades públicas, para promover as súas propostas.\nOs cargos electos e os eventuais comprométense a recibir formación nos campos próximos aos asuntos da súa responsabilidade, nos que escollan libremente e naqueles que se consideren transversais para o exercicio das súas responsabilidades, prestando especial atención á formación en materia de xénero e aqueloutra que a Marea Atlántica propoña en atención aos seus principios.\nAs persoas representantes da Marea Atlántica non poderán ocupar máis dun cargo político como representante público, agás cando llelo esixan as súas responsabilidades como concelleiras, incluídas entre estas a Deputación e un futuro ente metropolitano.\nSe algunha das persoas electas ou persoal de apoio quixese solicitar a compatibilidade, deberá informarse á Rede para o seu coñecemento. Se algunha persoa da Rede considerase que a antedita solicitude incorre nalgunha incompatibilidade, será a Coordinadora, ou o Comité de Garantías cando se instaure, quen se encargue de clarificalo.\nOs cargos electos ou de designación política da Marea Atlántica comprométense a non obter melloras laborais ou mercantís ilexítimas derivadas do exercicio das súas funcións propias do mandato. A lexitimidade estará sometida a control pola Marea Atlántica na Comisión de Garantías, ou no seu defecto, no órgano e procedemento desenvolvidos con tal cometido, a fin de evitar as denominadas “portas xiratorias” ou uso dos cargos públicos como trampolín profesional no sector privado\nOs cargos electos da Marea Atlántica comprométense a non abandonar as súas responsabilidades para concorrer a outra convocatoria electoral durante o mandato, nin para ocupar postos directivos ou similares en empresas, fundacións etc, cuxa actividade estea directamente ligada ao Concello, agás se conta co acordo explícito da Rede da Marea Atlántica.\nOs cargos electos da Marea Atlántica, así como o persoal de confianza e cargos directivos, poderán ser revogados pola Rede, seguindo os mecanismos que a tal fin se habiliten, no caso de violación deste Código Ético ou de incumprimento grave e non xustificado do programa electoral. A revogación, unha vez aprobada na Rede conlevará a petición da entrega da acta do cargo en cuestión.\nO persoal de apoio cesará por vontade propia, ou por acordo do Grupo Institucional en colaboración coa Coordinadora. Dito cesamento deberá ser motivado e notificado á Rede.\nComo complemento desta norma, o grupo institucional presentará un regulamento de funcionamento interno que inclúa unha relación de dereitos e deberes de concelleiras e persoal eventual, así como un protocolo de resolución de conflitos con mención a tempos, formas e mecanismos para abordalos. Este regulamento será presentado en Rede para o seu referendo.


Novas ameazas dos furtivos aos gardas da confraría de Cabo de Cruz, en Boiro | Noticias de Galicia | CRTVG\nNovas ameazas dos furtivos aos gardas da confraría de Cabo de Cruz, en Boiro\nPublicado o 12/02/2018 20:52\nOs gardas da confraría de Cabo de Cruz xa non poden máis. Din que as ameazas de morte e as agresión dos furtivos que actúan na zona son cada vez máis frecuentes. O último incidente que denunciaron produciuse onte mesmo.\nFoi na praia do Chazo onde atoparon os furtivos. Cando lles pediron que entregaran o marisco un deles levantou un sacho e pegoulle no peito. Os gardas din que non é un caso extraordinario, senón un episodio máis dos que sofren a diario.\nVixían desde Praia Xardín ata Mañóns, case 17 quilómetros de costa. Barraña e a desembocadura do río é unha dos lugares preferidos polos furtivos que actúan na zona. Algúns deles, dinnos, pertencen a unha banda organizada que traballa a pesar de ter unha orde de afastamento das praias. Os gardas séntense indefensos.\nNo Nadal ou durante o verán os furtivos poden gañar 8.000 euros en tres meses. Os vixiantes afirman que non teñen nin medo a ser identificados.\nNa confraría de Cabo de Cruz traballan oito gardas. Dous deles están actualmente de baixa.\nA armadora do barco de Marín apresado na Arxentina pagará a multa\nBuscan un pescador portugués que caeu ao río Miño en Arbo


XIII Premio ConBici de mobilidade sostible 2015\nEnviado por boletin a Lun, 21/09/2015 - 11:56\nA Coordinadora Conbici convoca o "XII Premio ConBici a la Movilidad Sostenible" co fin de recoñecer a persoas ou organizacións que destacen polo seu labor a prol da promoción e da defensa da mobilidade sostible. A presentación de candidaturas rematará o vindeiro 12 de outubro de 2015.\nPara obter máis información e ler as bases pódese consultar a páxina de ConBici.\nPáxina web do concurso na páxina de ConBici\nLer máis acerca de XIII Premio ConBici de mobilidade sostible 2015\nSemana Europea da Mobilidade 2015\nEnviado por boletin a Ven, 11/09/2015 - 12:41\nDo 16 ao 22 de setembro terá lugar a celebración da Semana Europea da Mobilidade. Esta iniciativa xurdida en 2002 procura promover políticas e accións encamiñadas á redución do uso dos vehículos de motor nas cidades.\nEntre as 1404 cidades e vilas europeas que están adheridas a esta iniciativa figuran Burela, O Barco de Valdeorras e Vigo. Fóra destas iniciativas concretas, outros moitos concellos e centros de ensino de Galicia están a preparar actividades para a celebración deste evento: A Coruña, Lugo, Santiago de Compostela, Vilagarcía de Arousa.\nPódese consultar na páxina do CENEAM algúns contidos de interese sobre o desenvolvemento desta iniciativa a nivel estatal.\nPrograma da Semana Europea da Mobilidade do Barco de Valdeorras\nPrograma da Semana Europea da Mobilidade de Burela\nActividade de dinamización da bici en Santiago de Compostela\nLer máis acerca de Semana Europea da Mobilidade 2015\nArranca a Semana Europea da Mobilidade 2015\nEnviado por planproxecta a Ven, 11/09/2015 - 10:21\nA Semana Europea da Mobilidade, unha iniciativa xurdida en 2002, celébrase anualmente entre os días 16 e 22 de setembro co fin de desenvolver actividades enmarcadas no ámbito da mobilidade sostible. O obxectivo principal desta iniciativa é reducir o uso dos vehículos motorizados nas cidades e apelar ás autoridades locais para que desenvolvan políticas e accións encamiñadas ao cambio nos hábitos de mobilidade. A iniciativa "Día sen Coches" insírese nesta iniciativa.\nNeste ano participan 1389 cidades de toda Europa, entre elas Burela, O Barco de Valdeorras e Vigo.\nPáxina oficial desta iniciativa\nLer máis acerca de Arranca a Semana Europea da Mobilidade 2015\nPecha a III Semana Mundial da Seguridade Viaria Infantil\nEnviado por boletin a Mér, 06/05/2015 - 12:37\nDo 4 ao 10 de maio celebrouse a III Semana Mundial da Seguridade Viaria, instaurada polas Nacións Unidas para protexer a seguridade e os dereitos das persoas fronte aos accidentes de tráfico. Esta terceira edición centrou o seu obxectivo en poñer o foco no perigo que corren os máis pequenos nas estradas e na necesidade de adoptar medidas que melloren a súa seguridade. A ONU recorda que cada día perden a vida máis de 500 nenos en accidentes de tráfico en todo o mundo.\nDentro dos actos promovidos desde a ONU destaca a "Declaración dos nenos para a Seguridade Viaria" e a campaña "Save Kids Live" (que inclúe materiais de promoción en inglés, francés e español; a pancarta para facer os selfies está dispoñible en 8 linguas). Inspirados nesta campaña, distintos concellos e centros de ensino desenvolveron actividades para que os máis pequenos puidesen gozar da vía pública sen perigo, entre eles o Concello de Cambados, o CEP de Sequelo-Marín (Marín), o CEIP Vilaverde-Mourente (Pontevedra).\nPor outra banda, a Dirección Xeral de Tráfico celebrou en Madrid a organización das súas xornadas, con eventos institucionais, actividades pedagóxicas, e presentación de materiais; entre eles, a presentación da campaña de educación viaria dos Bolechas para o ámbito estatal.\nDeclaración dos Nenos para a Seguridade Viaria\nPáxina oficial da campaña "Save Kids Lives 2015"\nLer máis acerca de Pecha a III Semana Mundial da Seguridade Viaria Infantil\nO CENEAM publica as conclusións do último seminario de mobilidade e infancia\nEnviado por monicabaleiron a Mar, 31/03/2015 - 14:24\nO CENEAM acaba de publicar os documentos e as conclusións do III Seminario "Movilidad e Infancia", que tivo lugar na súa sede en Valsaín (Segovia) do 27 ao 29 de outubro de 2014. Pódese consultar toda a documentación na seguinte ligazón.\nSitio web da información\nLer máis acerca de O CENEAM publica as conclusións do último seminario de mobilidade e infancia\nDifúndese nos centros o filme documental "Camino a la escuela"\nEnviado por boletin a Xov, 26/03/2015 - 10:18\nNo mes de xaneiro estreouse nos cines o documental "Camino a la escuela", do director francés Pascal Plisson. Arredor desta produción desenvolveuse un proxecto educativo apoiado pola UNESCO, UNICEF, Obra Social La Caixa, Fundación Atresmedia e Europamundo.\nO documental conta a historia real do reto que deben afrontar catro pequenos de países diferentes para poder asistir á escola. Trátase dunha visión diferente do camiño escolar, certamente difícil e perigoso en moitos países do mundo.\nCarta para o centros\nWeb do proxecto "Camino a la escuela"\nLer máis acerca de Difúndese nos centros o filme documental "Camino a la escuela"\nGuía da DXT para traballar a educación viaria en familia e nos centros de ensino\nEnviado por boletin a Lun, 16/03/2015 - 14:42\nA Dirección Xeral de Tráfico do Ministerio de Interior acaba de publicar "Programa de educación vial para padres y profesores de educación secundaria. Guía de Padres".\nNesta guía, que poden aproveitar as familias e os docentes do alumnado de secundaria, faise fincapé nas características que converten aos adolescentes en persoas de risco no ámbito da accidentalidade viaria e identifícanse os elementos sobre os que se debe construír o discurso de educación viaria enfocada a este colectivo.\nPódese descargar o volume na seguinte ligazón.\nPrograma de educación vial para padres y profesores de educación secundaria. Guía de Padres\nLer máis acerca de Guía da DXT para traballar a educación viaria en familia e nos centros de ensino\nPremio a campañas de mobilidade sostible\nEnviado por boletin a Mér, 04/03/2015 - 13:36\nA "Red de Ciudades que Caminan / Rede de Cidades que Caminham" organiza, en colaboración co CENEAM, organiza a campaña "Mi cole camina". O eixe central da campaña é a realización dun concurso co que se quere premiar a iniciativa dos centros educativos con interese na mobilidade sostible e que estean situados en concellos ahderidos á rede. A iniciativa pode partir de calquera membro da comunidade educativa pero debe cursala a Dirección do centro educativo.\nPara máis información pódese consultar a seguinte ligazón.\nLigazón á web da campaña "Mi cole camina"\nLer máis acerca de Premio a campañas de mobilidade sostible\nA DXT presenta en Ames a súa nova campaña de educación viaria para primaria cos Bolechas como protagonistas\nEnviado por boletin a Ven, 27/02/2015 - 09:15\nA Dirección Xeral de Tráfico do Ministerio de Interior presentou en Ames a súa nova campaña estatal de educación viaria.\nA campaña estará pensada para traballar a mobilidade segura co alumnado de infantil a través de 5 lecturas protagonizadas polos Bolechas:Os Bolechas van á escola, Os Bolechas van en bicicleta, Os Bolechas van en autobús, Os Bolechas van pola rúa, Os Bolechas van en coche.\nOs materiais da campaña incluirán a guía para o profesorado e unha web de referencia que conterá outras actividades e xogos interactivos.\nLigazón ao sitio web desta campaña na páxina oficial dos Bolechas\nLer máis acerca de A DXT presenta en Ames a súa nova campaña de educación viaria para primaria cos Bolechas como protagonistas\nIII Edición dos Premios Nacionais de Curtametraxes de Educación Viaria\nEnviado por juliatabo a Ven, 06/02/2015 - 12:41\nSon premios organizados por RACE (Real Automóbil Club de España) e Goodyear , e que teñen como obxecto a promoción da seguridade viaria e a cultura nos escolares de Educación Primaria de toda España. Esta iniciativa conta co apoio institucional do Ministerio de Educación, Cultura e Deporte, a Dirección Xeral de Tráfico, a Fiscalía de Seguridade Viaria, a Academia das Artes e as Ciencias Cinematográficas, e o Instituto de Cinematografía e Artes Audiovisuais.\nO concurso está dirixido a todos os centros do territorio español que presenten curtametraxes realizados por un “responsable de grupo” maior de idade e un grupo máximo de 8 alumnos/as de primaria, representando situacións coas que o alumnado presenta camiño ao centro, xa sexa como peóns, ciclistas, pasaxeiro de transporte escolar ou privado.\nPrazo de presentación das curtametraxes: 15 de maio de 2015 ás 17:00 horas.\nMáis información no enlace achegado.\nAcceso á máis información\nLer máis acerca de III Edición dos Premios Nacionais de Curtametraxes de Educación Viaria


Brotes literarios do Condado – Condado de Salvaterra do Miño\n2 septiembre, 2011 Manuel Alfonso Estévez Educación 0\nFai uns días lín que a literatura infantil e xuvenil nestas terras, está experimentando certa transformación que en tódolo século anterior. Os xóvenes pasaron de ter o control sobre os contidos do que queren ler e a maneira de consumilos como queren leelos. INTERNET e as “redes sociais” hoxe en día, revolucionaron os medios, entre eles, os lectores, escritores é editores. Hoxe o sector, ferve de iniciativas, e non deixa de crecer a contracorrente da literatura adulta. Os xóvenes nón so modulan o contido dos libros que consumen, senon que, ademáis, as suas estratéxias de comunicación repercuten porque non hai serie literaria que hoxe en día, non teña WEB nín obra que prescinda do seu trailer en YOUTUBE, nín autor que non cólgue a súa páxina en FACEBOOK.\nA soedá da lectura e o pórtico a unha intensiva socialización virtual que tradúcese nun intercambio constante de impresións cos descoñecidos cos que se xenera unha comunidade. Por primeira vez, na historia do Condado – Parandanta, o rapaz ten comunicación directa e máis ou menos instantánea cos responsables dos libros. Da mesma maneira, cos libros infantís, e a gran pregunta, é ¿isto que é? cos xóvenes: abrir unha WEB onde plantexarnos xogos e ofrecer craves que complementen os libros en papel. ¡Enhoraboa! Porque o que dixen de facelo comenzarémos a decir “adeus o futuro”.\nO benestar comunitario como modelo ideal


Módulos - Resumo by Departamento Administrativo - issuu\nDEPARTAMENTO ADMINISTRATIVO CM Xestión administrativa\nMÓDULOS 1º Curso MÓDULO: Inglés\nEste módulo profesional contén a formación necesaria para que o alumnado adquira as competencias que lle permitan comunicarse en inglés no desenvolvemento das actividades profesionais propias do nivel formativo deste técnico neste sector. Trátase dun módulo eminentemente procedemental en que se desenvolve a competencia comunicativa en inglés necesaria no contorno profesional, tanto a nivel oral como a nivel escrito. A competencia comunicativa en inglés ten que ver tanto coas relacións interpersoais como co manexo da documentación propia do sector.\nMÓDULO: Operacións administrativas de compravenda\nEste módulo profesional contén a formación necesaria para desempeñar as funcións de apoio administrativo e de atención á clientela, dos departamentos de compra, de vendas ou comerciais, así como de almacén, aplicando os protocolos de calidade establecidos pola empresa. Abrangue aspectos como: •Formalización, confección, recepción e tramitación da documentación administrativa e comercial con clientela, utilizando medios convencionais e telemáticos. •Uso e aplicación das diversas técnicas de comunicación para informar e asesorar a clientela, en condicións de seguridade. •Desenvolvemento e formalización de procesos e protocolos de calidade asociados ás xestións administrativas e comerciais. •Control da xestión de almacén, aplicando os sistemas de xestión de existencias. •Actividades de pagamento e cobramento, seguindo os protocolos establecidos. •Trámites administrativos das obrigas fiscais da empresa.\nMÓDULO: Operacións auxiliares de xestión de tesouraría\nEste módulo profesional contén a formación necesaria para desempeñar a función de realizar algunhas operacións administrativas establecidas no procedemento da xestión de tesouraría necesaria para a adecuada xestión financeira da empresa. Esta función abrangue aspectos como: •Control da caixa e do banco. •Identificación dos documentos de cobramentos e pagamentos. •Identificación dos intermediarios financeiros. •Diferenciación dos instrumentos financeiros. •Determinación de cálculos financeiros bancarios básicos. •Aplicación de ferramentas informáticas de xestión de tesouraría.\nMÓDULO: Técnica contable\nEste módulo profesional contén a formación necesaria para desempeñar a función de apoio na área contable da empresa. Esta función abrangue aspectos como: •Especificación dos elementos patrimoniais. •Caracterización da metodoloxía contable. •Codificación dos elementos patrimoniais en contas segundo o PXC. •Rexistro de feitos económicos básicos. •Uso de aplicacións informáticas específicas. •Actualización do plan contable na aplicación informática. •Copias de seguridade.\nMÓDULO: Tratamento informático da información\nEste módulo profesional contén a formación necesaria para desempeñar a función de instalación e explotación de aplicacións informáticas. Esta función abrangue aspectos como: •Procura de software de aplicación adecuado ao contorno de explotación. •Instalación e configuración de aplicacións ofimáticas. •Elaboración de documentos e patróns. •Resolución de problemas na explotación das aplicacións. •Asistencia ao usuario.\nEste módulo profesional contén a formación necesaria para que o alumno ou a alumna se poidan inserir laboralmente e desenvolver a súa carreira profesional no sector administrativo e financeiro.\nMÓDULOS 2º Curso MÓDULO: Empresa e Administración\nEste módulo profesional contén a formación necesaria para desempeñar a función de apoio administrativo ás tarefas que se leven a cabo na empresa, polo que se refire ás súas obrigas fiscais e á súa relación con organismos públicos. Esta función abrangue os seguintes aspectos: •Apoio administrativo na elaboración de documentos referidos á fiscalidade da empresa. •Apoio administrativo na relación da empresa cos organismos públicos.\nMÓDULO: Comunicación empresarial e atención á clientela\nEste módulo profesional contén a formación necesaria para desempeñar as funcións relacionadas coa comunicación na empresa, tales como: •Recepción de visitas e atención telefónica. •Recepción, tramitación e xestión de documentación. •Atención á clientela ou ás persoas usuarias. •Elaboración, rexistro e arquivo de documentación. •Aplicación de técnicas de comunicación adecuadas á situación de atención ou asesoramento á clientela. •Realización das xestións pertinentes cos departamentos afectados para consultas, reclamacións e atención posvenda. •Tramitación de reclamacións e denuncias. •Aplicación de estándares da calidade na prestación do servizo. •Aplicación de técnicas de márketing como medio de potenciación da imaxe da empresa.\nMÓDULO: Empresa na aula\nEste módulo profesional contén a formación necesaria para desempeñar as funcións que realiza o persoal auxiliar administrativo, de xeito integrado e nun contexto real, ademais dalgunhas funcións propias da área comercial da empresa. Preténdese que o alumnado aplique neste módulo todos os coñecementos, os procedementos e as aptitudes que se adquirisen ao longo do seu proceso de aprendizaxe, e que realice os traballos de apoio administrativo em cada área funcional da empresa creada para este propósito. Esta función abrangue aspectos como: •Apoio administrativo nas áreas de aprovisionamento, de recursos humanos, contable, fiscal e financeira da empresa. •Atención á clientela. •Venda. •Traballo en equipo.\nMÓDULO: Operacións administrativas de recursos humanos\nEste módulo profesional contén a formación necesaria para desempeñar a función de apoio administrativo ás tarefas que leva a cabo o Departamento de Recursos Humanos. A función de apoio administrativo abrangue aspectos como: •Elaboración da documentación relativa á selección do persoal. •Elaboración da documentación xerada na formación do persoal. •Elaboración da documentación e comunicacións internas do departamento. •Elaboración de documentación respecto aos sistemas de motivación. •Xestión da documentación relativa á contratación e remuneración do persoal. •Xestión documental xerada na aplicación da normativa de protección de datos e de protección de riscos laborais, e aplicación dos procedementos de calidade.\nMÓDULO: Tratamento da documentación contable\nEste módulo profesional contén a formación necesaria para desempeñar a función de rexistro contable. Esta función abrangue aspectos como: •Preparación e rexistro de documentos soporte. •Rexistro de feitos contables habituais. •Uso de aplicacións informáticas específicas. •Aplicación da normativa contable. •Operacións de apertura e pechamento contable. •Comprobación e verificación da contabilidade.\nMódulos - Resumo\nResumo Módulos do CM Xestión Administrativa


Europa Press 06 septiembre 2018 16:12 h.\na Coruña Accidente carballo\nAs dúas persoas que viaxaban no outro vehículo implicado resultaron ilesas\nUnha muller de 51 anos de idade perdeu a vida na mañá deste xoves logo de chocar o seu turismo contra outro vehículo, cando circulaba pola estrada de Razo a Arnados, no concello coruñés de Carballo.\nSegundo a información facilitada ao 112 Galicia, a vítima viaxaba soa nun dos vehículos implicados, mentres que no outro turismo ían dúas persoas que resultaron ilesas.\nO impacto produciuse ao redor das 11,00 horas da mañá, nunha zona próxima á Panadería de Razo, onde dirixíronse os Bombeiros de Carballo, voluntarios de Protección Civil e axentes da Garda Civil de Tráfico tras a alerta do 112 Galicia.\nPola súa banda, o 061-Urxencias Sanitarias mobilizou a dúas ambulancias asistenciais e a un médico de atención primaria, que confirmou o falecemento da muller de 51 anos, de iniciais M.J.F.V., no lugar do sinistro.\nCOLISIÓN NA CoruÑA. Por outra banda, o 112 Galicia rexistrou ás 9.30 horas deste xoves, outro accidente no que tamén se viu implicada unha muller, que resultou ferida por mor dunha colisión entre dous turismos na AC-14, á altura do polígono da Grela.\nVarias persoas alertaron ao persoal do 112 Galicia do accidente, ante os danos sufridos nun dos vehículos implicados e debido á posibilidade de que a muller estivese, tamén, atrapada no interior do coche.\nAnte isto, desde o Centro Integrado de Atención ás Urxencias de Galicia avisouse aos Bombeiros da Coruña, aínda que, finalmente, descartouse intervir en canto comprobouse que a condutora estaba liberada e accesible.


O que bule: Feira de Tecnoloxías Abertas na Domus\nFeira de Tecnoloxías Abertas na Domus\nEste sábado haberá na Domus unha feira de tecnoloxías abertas, organizada polo colectivo BricoLabs que ten creado o Escornabots, con axuda da asociación Ghandalf, do museo Domus de A Coruña e outras colaboracións.\nSi vos interesa o tema e queredes pasar para ver algúns dos artiluxios inventados por este grupo e outros do estado, podedes facelo.\nSi tendes pensado asistir, mellor que cubrades a INSCRICIÓN para poder prever o número de persoas asistentes anque non é obrigatorio facelo. Son portas abertas ese día.\nEste é programa e HORARIO- PROGRAMA.


O Náutico de Narón, 1º no Cpto de España de Tríatlon por Clubs\nAs galegas do Cidade de Lugo Fluvial tamén subiron ao podio da competición, na segunda posición\nO Náutico de Narón vence no Campionato de España de Tríatlon por Clubs e o Cidade de Lugo Fluvial queda 2º / FETRI\nA primeira xornada de tríatlon na cidade da Coruña finaliza co Náutico de Narón como campión do Campionato de España por clubs, e cun Cidade de Lugo Fluvial en segunda posición.\nEsta competición celebrada en terras coruñesas correspondeu coa cuarta xornada da Liga Iberdrola, e o Náutico de Narón deu a sorpresa na clasificación. Antes da proba, as lucenses lideraban a táboa, pero a gran actuación das naronesas fíxolles capaces de arrebatarlles o primeiro posto.\nNas clasificacións individuais, a vencedora foi a catalá Sofía Aguayo, do Prat Triatló 1994, cunha prata para a galega Celia Santamaría, do Cidade de Lugo Fluvial e un bronce para Sara Guerrero, do Náutico de Narón.\n🎥 A probá da primeira división femenina do Campionato de España de tríatlon en vídeo, con @TRIATLONSP✌ pic.twitter.com/kGcMp0xaVF\nNa xornada do domingo celebrarase o Campionato de España por Relevos Mixtos, así como o mesmo torneo en categoría talentos. Tamén terá lugar a Copa do Mundo de Paratríatlon coa presenza de Susana Rodríguez Gacio.\nEtiquetas AD Náutico de NarónCampionatos de España de tríatlonCidade de Lugo Fluvialtriatlón


As persoas interesadas en inscribirse neste evento deben facelo a través da dirección de correo electrónico: aje@cofernet.com\nNarón, 20 de outubro de 2020. O Concello de Narón e a Asociación Jóvenes Empresarios (AJE) Ferrolterra organizan unha nova edición do programa “Adiante Narón 2020”, dirixido a emprendedores e emprendedoras e tamén a empresas de Narón. O vindeiro venres, día 23, terá lugar o acto oficial no que se dará a coñecer esta proposta. A cita será ás 10.00 horas no Café Teatro do Pazo da Cultura, sendo preciso inscribirse previamente na dirección: aje@cofernet.com debido ás restricións de seguridade impostas pola actual situación sanitaria. Co fin de dar cumprimento ás medidas preventivas establecidas pola Covid-19 este acto emitirase por You Tube, para que poidan acceder á información todas as persoas que o desexen.\nA alcaldesa da cidade, Marián Ferreiro, recordou que o programa se enmarca no convenio de colaboración que anualmente asinan o Concello e AJE Ferrolterra. O programa constará de catro formacións transversais, ás que poderán asistir emprendedores/as e empresarios/as que desexen mellorar os seus coñecementos no desenvolvemento empresarial ou a comercialización e comunicación dos seus produtos e servizos. A maiores, buscaranse dez proxectos de emprendedores/as de Narón para tutorizalos e lograr que se convirtan en proxectos de éxito a través dos que se poida xerar emprego. Cada participante traballará con tres titores especializados en diferentes áreas, que se dividirán en catro fases: identificación de oportunidades, desenvolvemento persoal, modelo de negocio e desenvolvemento comercial do proxecto e marco estratéxico do proxecto. Posteriormente haberá unha sesión de consultoría para consolidar os coñecementos adquiridos durante todo o proceso e validar no mercado a súa proposta e outra consultoría de imaxe comercial.\nFerreiro animou aos emprendedores e emprendedoras da cidade e tamén aos empresarios e empresarias a inscribirse neste programa “pensado para impulsar o emprendemento na nosa cidade, proporcionando unha serie de ferramentas axeitadas e adaptadas a proxectos concretos e promovendo a creación de emprego e o asentamento de novas empresas en Narón”.


A Torre de Hércules, o faro romano máis antigo do mundo\nUn dos puntos máis emblemáticos da Coruña e de Galicia en xeral, é a Torre de Hércules. Este faro romano foi construído a finais do Século I como punto de referencia para todo aquel que se aventuraba no mar, pero tamén se utilizou como castelo defensivo fronte a diferentes ameazas durante o Século IX. Actualmente, aínda que a torre é coñecida polo seu revestimento exterior, construído no século XVIII, no seu interior aínda se poden observar restos da torre orixinal.\nEste monumento, considerado Patrimonio da Humanidade no ano 2009, é fonte de moitos mitos e lendas. A máis popular é a que conta a historia do xigante Gerión que obrigaba aos seus súbditos que lle desen a metade de todas as súas pertenzas. Por esa razón, Hércules enfróntase a el e sae vencedor tras unha batalla de 3 días. Tras iso, o propio Hércules córtalle a cabeza e manda construír sobre ela unha torre para conmemorar a súa vitoria, dando orixe á famosa Torre de Hércules.\nUn museo ao aire libre ao seu ao redor\nAínda que a Torre de Hércules é a protagonista para todos aqueles que se achegan a Coruña, aos seus arredores podemos atopar unha gran variedade de obras ao aire libre, pertencentes ao Parque Escultórico da Torre de Hércules. Este parque, formado por 18 obras creadas por artistas de diferentes puntos de Galicia, distribúese na súa ampla maioría polo espazo que rodea á Torre, creando un ambiente único e reforzando a historia da propia Torre.\nSon moitas as obras do Parque Escultórico, e as máis coñecidas por todo aquel que visita a torre son a figura do guerreiro celta Breogán, situada xusto ao comezo da rampla de acceso á Torre de Hércules, e a Rosa dos Ventos, cuxos 25 metros de diámetros pódense observar á perfección desde o alto da Torre.


Abegondo concreta coa Xunta medidas provisionais para permitir a construción en solo urbano consolidado e nos núcleos rurais con garantías de desenvolvemento : Detalle da nova: Concello de Abegondo\nAbegondo concreta coa Xunta medidas provisionais para permitir a construción en solo urbano consolidado e nos núcleos rurais con garantías de desenvolvemento\nAs medidas serán aprobadas polo pleno co informe previo favorable de Urbanismo e Medio Ambiente. O alcalde márcase como meta telas aprobadas en menos dun ano\nO Concello de Abegondo e a Xunta de Galicia acaban de manter unha reunión de traballo para abordar os pasos a seguir tras a anulación do Plan Xeral de Ordenación Municipal confirmada polo Tribunal Supremo por mor da denuncia da Plataforma de Afectados. O encontro celebrouse entre o alcalde de Abegondo, José Antonio Santiso, e a directora xeral de Urbanismo, Encarnación Rivas, coa participación de técnicos municipais e autonómicos e da letrada da Xunta.\nO Concello pediulle colaboración á Xunta ante a problemática xerada pola anulación do Plan que foi aprobado por orde autonómica o 14 de setembro de 2012, con todos os informes técnicos favorables. O goberno local quere que os veciños de Abegondo se vexan afectados o menos posible e por iso pediu valorar as alternativas que permite a lexislación.\nSon dúas as medidas provisionais que se poderán adoptar coa finalidade de evitar unha parálise na construción. En primeiro lugar, no solo urbano consolidado. A día de hoxe, salvo varias parcelas con esta cualificación en San Marcos e en San Tirso que quedaron anuladas explicitamente na sentenza, pódense seguir dando licenzas para o solo urbano consolidado, seguindo iso si as normas provinciais dos anos 90. Coas medidas provisionais, o Concello regulará este tipo de solo para que se rexa por unha normativa actualizada.\nE en segundo lugar, nos núcleos rurais, os principais afectados pola denuncia da Plataforma. As medidas provisionais propiciarán que se manteña a delimitación proposta no Plan para aqueles núcleos con garantía de desenvolvemento. Isto determinarase no informe técnico que realizará o arquitecto municipal, onde estipulará que núcleos rexistraron construción.\nO Concello tratará de incluír nas medidas provisionais algún núcleo máis. Para iso solicitará compromisos firmes dos veciños de que teñen intención real de edificar na súa parcela, nun horizonte máximo de solicitude de licenza dun ano desde a aprobación das medidas. Habendo esa garantía de varios propietarios, tratarase de incluír o devandito núcleo nas medidas provisionais. Os veciños nesta situación poderán acudir ao Concello para manifestalo.\nCon estas dúas medidas evitaríase unha paralización na construción, tanto en solo urbano como en solo rural. Estas medidas provisionais, tal e como marca a lexislación, deberanse aprobar inicialmente no pleno municipal co informe previo favorable de Urbanismo e de Medio Ambiente, mediante anuncio que se publicará no Diario Oficial de Galicia e en xornais. Así mesmo notificaráselles individualmente a todas as persoas titulares catastrais dos terreos afectados someténdoo a información pública como mínimo durante 20 días.\nDurante o trámite de información pública, solicitaranse os informes sectoriais e as consultas que resulten preceptivas. Posteriormente, tras a emisión de informe polos servizos xurídicos e técnicos municipais aprobaranse de forma definitiva as ordenacións provisionais por parte do Pleno do Concello. O que quedará aprazado ata a aprobación dunha novo PXOM será o desenvolvemento de solo urbanizable. Nos casos de terreos incluídos na Rede Natura, consultarase primeiro a Medio Ambiente pola viabilidade de reducir o núcleo e poder delimitalo.\nO alcalde de Abegondo, José Antonio Santiso, márcase como obxectivo ter en menos dun ano estas medidas provisionais aprobadas. “Traballaremos arreo para ter validada esta fórmula canto antes”, destaca. O rexedor considera que estas medidas “favorecerán os veciños que teñen planeado construír e se viron prexudicados pola denuncia e a anulación”.\nAdemais tamén chama á tranquilidade dos que contan con licenza porque seguirán plenamente en vigor.\nO Concello de Abegondo xa iniciou o expediente de contratación para a redacción dun novo Plan Xeral. Unha semana despois de coñecer que a denuncia da Plataforma saíu adiante, os servizos municipais xa tramitan o procedemento administrativo.\nA lexislación outorga un prazo máximo de tres anos e medio para que o Concello que aplica as medidas provisionais dispoña de novo PXOM aprobado. Por iso, Abegondo estará xa preparado para cumprir ese prazo e que os veciños conten con novo Plan.\nPara a redacción, o alcalde pediu axuda económica á Xunta. A directora xeral de Urbanismo comprometeuse e fará valer a liña específica que ten para os casos de anulación de plans xerais, que en Galicia supoñen un de cada tres.\nOutra das cuestións que preocupaba era a viabilidade do novo centro de saúde, unha demanda do Concello á que a Xunta se comprometeu. Para levalo a cabo planificarase como chan urbano consolidado, cualificación do terreo que adquiriu o goberno municipal en San Marcos xunto ao actual centro, e aprazarase o desenvolvemento do Plan Especial de San Marcos á novo PXOM. Só se executará un novo acceso desde a AC-542, mediante rotonda, ao futuro centro.\nPolo tanto, a construción do centro de saúde tamén será viable a pesar da anulación da PXOM.


BNG de Betanzos 06 feb. 2015 - 19:15\nO urbanismo ten que estar ao servizo da veciñanza, da maioría e non duns poucos. Mais as persoas somos diferentes e os usos que facemos da nosa cidade tamén o son. Defendemos un urbanismo que teña en conta as necesidades dos diferentes colectivos que convivimos no concello. Introducir a perspectiva de xénero, [email protected] máis [email protected], das persoas con mobilidade reducida, dos maiores diante dun urbanismo normalmente deseñado por homes novos e pensado só para homes novos.